  Туспуктэм: t.me/russianparalymp Майя Бывальцева Удмуртиысь Владислав Лекомцев суй-пыдзыя сӧсыр спортсменъёслэн куасэн бызьылонъя Россилэн кубокез понна ӵошатсконзылэн нырысетӥ люкетаз кык гонкаын вормиз. Со сярысь спортсмен телеграм-каналаз ивортӥз. 25-тӥ толшоре эркын амалэн 10 иськеме бызьылонъёс ортчизы. 26-тӥ толшоре – классика амалэн 5 иськеме. Финиш бере интервьюын Владислав Лекомцев вераз, та ӵошатскон ассэ эскерон выллем луиз. « Толон секыт вал, туннэ, дистанция 5 иськем гинэ вал ке но, эшшо секытгес. Котьма ке но, стартлы умой дасьлык ӧвӧлгес на, лэся. Соин ик али секытгес йӧтэ » Владислав Лекомцев, куасэн бызьылонъя Россилэн кубокезлэн нырысетӥ люкетаз вормись 28-тӥ толшоре биатлонъя ӵошатсконъёс кутскозы. Арнянуналэ 15,5 иськемын нимаз бызьылонъёс ортчозы, вордӥськонэ – 7,5 иськемъем спринт. Ватсалом, ӵошатсконъёс Москва улосвылысь Пересвет карын мыно. Тегъёс: Спорт ВладиславЛекомцев куасэнбызьылон Удмуртия Россия  